ועדת הכספים, כנסת 20, פרוטוקול מספר 152, 2015-11-08 13:00

משה גפני: אני מחדש את הישיבה.

משה גפני: אנחנו דנים בפרק ח': תכנית תקציב תלת שנתית, מה שמכונה הנומרטור.

משה גפני: אחרי כן אני עושה במשך כמה דקות את התקנות הפוטו וולטאיות ומיד לאחר מכן ששינסקי.

משה גפני: בנושא הזה קיימנו דיון ושמענו את כל הנוגעים בדבר.

משה גפני: אני לא הסכמתי שהתכנית הזאת תפגע בחקיקה הפרטית ועל כן החקיקה הפרטית יוצאת מהחוק ובחוק יש רק מה שקשור לממשלה.

משה גפני: אני טענתי, אני לא יודע אם אני יכול לדבר בשם אחרים, שלחקיקה הפרטית יש בלאו הכי מגבלות שלא ניתן להעביר הצעת חוק תקציבית מעל שישה מיליון שקלים אלא אם כן יש רוב של חמישים חברי כנסת.

משה גפני: אני לא הסכמתי.

משה גפני: מכיוון שעל החקיקה הפרטית יש מגבלות וממילא בשנים האחרונות כמעט ולא ניתן להעביר הצעת חוק פרטית שהיא תקציבית – אנחנו מדברים כאן על חוק תקציבי – אי אפשר להעביר אותה בלי הסכמת הממשלה ואני לא מוכן שתהיה מגבלה נוספת.

משה גפני: על כן מה שיש לנו בהצעת החוק שמונחת לפניכם, זאת הצעת חוק שאין בה התייחסות לחקיקה הפרטית אלא אך ורק לממשלה.

משה גפני: אני שומע שיש הסתייגויות.

<שגית אפיק: כן.

זהבה גלאון: יש לנו לנומרטור.

משה גפני: תגידי אותן.

<שגית אפיק: אולי נעבור קודם, לפני ההסתייגויות, על הנוסח המתוקן?

משה גפני: בסדר אבל אני חושב שעל הכול פחות או יותר דיברנו.

<שגית אפיק: יש כמה דברים.

משה גפני: אם אפשר לעשות את זה מהר כי הדיון כבר התקיים.

<שגית אפיק: אנחנו בעמוד 2.

באסל גטאס: סעיפים 7 ו-8 לא ברורים.

<שגית אפיק: אני אעבור אחד-אחד.

<שגית אפיק: אנחנו בעמוד 2, סעיף קטן (ב).

<שגית אפיק: סעיף קטן (ב) נקט במינוח הפעלת דרך מימון, מינוח שמופיע היום גם בחוק יסודות התקציב.

<שגית אפיק: לבקשתו של חבר הכנסת טרכטנברג, אגף התקציבים קיבל שדרך מימון הוא לא המינוח הנכון והשינוי שהם מציעים זה "פעולה מאזנת לכיסוי ההפרש האמור".

<שגית אפיק: המינוח "פעולה מאזנת" מחליף את המילים "הפעלת דרך מימון" לאורך כל החקיקה.

<שגית אפיק: נעבור לעמוד 3, סעיף קטן (ד).

מיקי רוזנטל: כאשר דנו בחוק אמרנו שיהיה תקציב נפרד לדבר הזה.

<שגית אפיק: לא דובר על תקציב נפרד.

משה גפני: אני מתנגד לזה ואני אומר לך למה.

<שגית אפיק: דובר על מכסה של הצעות חוק.

משה גפני: לא, לא, זאת מגבלה.

משה גפני: דווקא אגף התקציבים רצה את זה.

משה גפני: אני בשבועיים האחרונים, מה שאגף התקציבים רוצה, אני רוצה ההפך.

משה גפני: לא צריך לכתוב את זה בפרוטוקול כי כולם יודעים את זה.

באסל גטאס: מבחינת עברית.

באסל גטאס: סעיף 7 ו-8 לא ברורים.

<שגית אפיק: אם עלתה תחזית ההוצאות על סכום ההוצאה הממשלתית המותרת לאותה שנה, ההפרש שביניהם.

באסל גטאס: מה זה אומר?

<איתי טמקין: אני אסביר.

משה גפני: תדע שלא מתחילים דיון.

משה גפני: שאל חבר הכנסת באסל גטאס לגבי העניין הזה.

משה גפני: תענה לו ממש בקצרה כי הדיון כבר התקיים.

<איתי טמקין: אני אענה בקצרה.

<איתי טמקין: תכנית התקציב הרב שנתית כוללת שני רכיבים.

<איתי טמקין: היא כוללת כמה הממשלה צפויה להוציא וכמה לממשלה מותר להוציא.

<איתי טמקין: ההפרש שביניהם מבטא את ההפרש בין מה שמותר לבין מה שהממשלה כרגע התחייבה לו כבר.

<איתי טמקין: ההפרש הוא ההבדל.

<איתי טמקין: כלומר, הבעיה הפיסקלית שיש לממשלה בשנים האחרונות.

באסל גטאס: אבל מה עושים עם זה?

באסל גטאס: מה אומר הסעיף?

<איתי טמקין: זה אומר שבכל חצי שנה בעצם הממשלה צריכה להגיש דוח שיכלול את שני הרכיבים האלה, יכלול את ההפרש שבין הוצאות הממשלה להוצאות שמותר לה להוציא ובין הגירעון שהממשלה צפויה להיות בו לבין הגירעון שמותר לה להיות בו.

<שגית אפיק: עכשיו נעבור לשני התיקונים המשמעותיים ביותר שהוועדה ביקשה להכניס.

<שגית אפיק: עמוד 3 למעלה, סעיף קטן (ד).

<שגית אפיק: במקור מה שהופיע היה שהממשלה לא תגיש לכנסת הצעת חוק שבביצועה כרוכה הפחתה של הכנסות המדינה וכן לא תתמוך בהצעת חוק פרטית שבביצועה כרוכה הפחתת הכנסות כאמור.

<שגית אפיק: השינוי שמופיע לפניכם הוא: "הממשלה לא תגיש לכנסת ולא תתמוך בקריאה ראשונה, שנייה ושלישית בהצעת חוק שבביצועה כרוכה הפחתה של הכנסות המדינה באחת או יותר מהשנים הנכללות בתכנית התקציב התלת שנתית, שתגרום לחריגה ממגבלת הגירעון המותר באותה שנה או להגדלת החריגה כאמור אלא אם כן תינקט פעולה מאזנת כך שלא תיגרם חריגה או הגדלה כאמור, לפי העניין".

<שגית אפיק: המלים שמתייחסות להצעת חוק פרטית ירדו אבל צריך להבין את המשמעות של מה שיש לכם כאן.

<שגית אפיק: הממשלה לא תוכל להגיש למעשה לכנסת הצעת חוק ממשלתית באף קריאה אלא אם כן תינקט פעולה מאזנת.

<שגית אפיק: זה לגבי הצעות חוק ממשלתיות.

<שגית אפיק: לגבי הצעות חוק טרומיות פרטיות, השלב הטרומי לא נכלל כאן.

<שגית אפיק: זאת אומרת שחבר הכנסת יהיה רשאי להגיש הצעת חוק טרומית אבל הממשלה לא תתמוך בה בקריאה הראשונה, השנייה והשלישית.

<שגית אפיק: [

משה גפני: ועדת שרים יכולה לאשר את זה בטרומית מבלי לחפש פעולה מאזנת.

משה גפני: ההבדל הוא שהיום אם ועדת שרים מחליטה שהיא לא תומכת בהצעת חוק פרטית, אז לא עוזר גם בטרומית.

משה גפני: כאן, אם לא היה לפחות את הטרומית, אי אפשר היה אפילו לאשר את ההתחלה.

משה גפני: כך זה מאשר את ההתחלה.

משה גפני: זה צריך להחליט בהצבעה, אם את נותנת את זה לממשלה, כן או לא.

אורלי לוי אבקסיס: אם מחר-מחרתיים הצלחנו לשכנע את הממשלה לגבי פטור ממע"מ על תרופות.

אורלי לוי אבקסיס: הם לא יכולים להגיש את החוק הזה.

משה גפני: הם לא, אבל את כן.

אורלי לוי אבקסיס: לא, אבל הם לא יקבלו את החוק בטרומית.

משה גפני: שלא יעברו בטרומית אלא יעשו פעולה מאזנת.

<שגית אפיק: אלא אם כן תמצאי פעולה מאזנת.

משה גפני: לא היא.

משה גפני: הממשלה.

<שגית אפיק: הממשלה תמצא.

<שגית אפיק: מישהו ימצא.

אורלי לוי אבקסיס: באותה מידה גם על החד הוריות?

<שגית אפיק: כן.

משה גפני: לגבי החד הוריות יש עוד סיפור שהוא לא קשור לנומרטור אלא הוא קשור למיקי לוי.

משה גפני: אורלי, זה מסכום שקל אבל גם יכולים להיות מיליארד שקלים.

משה גפני: צריך לראות את הפעולה המאזנת.

משה גפני: זאת אומרת, אני לא מאמין שאני מסביר את זה אבל.

אורלי לוי אבקסיס: הורדת את ערך הקרקע למגורים כדי לפתור את בעיית הדיור.

משה גפני: הממשלה מקבלת החלטה, היא צריכה לראות את תמונת המצב ומה יש מבחינת ההכנסות ומה יש מבחינת ההוצאות.

אורלי לוי אבקסיס: זאת אומרת שאם היא מורידה את מס הרכישה על הקרקע, היא צריכה להעלות מסים.

מיקי רוזנטל: כן, אבל זה חוק של בוא נשחק במספרים וזה כולה משחק.

מיקי רוזנטל: זה בלוף.

משה גפני: אורלי, אם אני הייתי אדם עצמאי וחופשי בדעותיי, הייתי מצביע נגד.

משה גפני: שלא תהיה טעות.

משה גפני: יש כאלה שהם מאוד בעד.

אראל מרגלית: אני רוצה להסביר.

אראל מרגלית: אנחנו צריכים לדעת באיזו שיטה אנחנו עובדים.

אראל מרגלית: למשל, עכשיו במערכת הביטחון מדברים על תר"ש.

אראל מרגלית: כשאתה מדבר על תר"ש, שזה תקציב חמש שנתי, זה בסדר.

אראל מרגלית: כאן אנחנו לא עובדים בצורה כזאת.

אראל מרגלית: רוב התחזיות שלכם להכנסות ממסים ממילא די רחוקות מהמצב.

אראל מרגלית: כרגע התחזית של השלושה אחוזי צמיחה, זה היה לפני שסין התמוטטה ולפני הפיגועים.

אראל מרגלית: אם אני מסתכל על ייסוף המס בחודש הזה, זאת בעיה.

אראל מרגלית: אנחנו לא עובדים כאן ככה אלא אנחנו עובדים בכוונות.

אראל מרגלית: לכן זה לא רלוונטי.

אראל מרגלית: הדבר הזה הוא לא מן העניין.

משה גפני: אראל, אנחנו לא בדיון.

משה גפני: רבותיי, אנחנו לא בדיון.

משה גפני: הדיון הסתיים.

משה גפני: בדיון היה דבר אחד - אותו היא מקריאה – עליו עמדנו בתוקף.

משה גפני: אם אני יכול לגייס רוב ולהעביר הצעת חוק תקציבית בכל הקריאות, אני רשאי והחוק לא מגביל אותי.

משה גפני: אני לא צריך פעולה מאזנת.

משה גפני: אין הגבלה לגבי כחבר כנסת שמגיש הצעות חוק פרטיות.

משה גפני: זה יצא מהחוק על פי דרישת הוועדה.

אורלי לוי אבקסיס: אבל זה כן מופיע בחוק.

משה גפני: לא מופיע.

אורלי לוי אבקסיס: כי אתה יכול רק טרומית.

משה גפני: לא.

משה גפני: הממשלה.

אורלי לוי אבקסיס: לא, גם אתה.

<שגית אפיק: ראשונה זה גם אתה.

<שגית אפיק: הממשלה לא תתמוך בקריאה ראשונה.

משה גפני: רגע.

משה גפני: עם כל הכבוד, אני לא למדתי משפטים.

משה גפני: אם את מגישה הצעת חוק פרטית, הממשלה רשאית לתמוך בזה בטרומי, רק בטרומי, מבלי שתהיה פעולה מאזנת.

משה גפני: את יכולה כחברת כנסת, אם את מגייסת רוב נגד עמדת הממשלה, כמו היום.

אורלי לוי אבקסיס: צריך תמיכת ממשלה וצריך שישים ומשהו חברי כנסת.

משה גפני: גם היום.

אורלי לוי אבקסיס: תמיכת ממשלה פוטרת לך את גיוס שישים ומשהו חברי כנסת.

משה גפני: גם היום.

זהבה גלאון: היום אם יש לך תמיכת ממשלה, אתה לא צריך לגייס שישים חברי כנסת.

משה גפני: נכון.

משה גפני: לא משתנה עבודת חבר הכנסת.

אורלי לוי אבקסיס: מאוד משתנה.

משה גפני: לא משתנה.

משה גפני: משתנה בממשלה למרות שלפי דעתי גם שם לא משתנה אבל לא משנה.

משה גפני: משתנה בממשלה.

משה גפני: זה החוק.

משה גפני: אם את מגישה הצעת חוק תקציבית שהיא פחות משישה מיליון שקלים, את לא צריכה חמישים חברי כנסת, את לא מוגבלת בעקבות החוק הזה ואין עליך הגבלה נוספת שלא הייתה קודם.

אורלי לוי אבקסיס: ואם ההצעה היא מעל שישה מיליון שקלים?

משה גפני: את צריכה חמישים חברי כנסת.

משה גפני: גם היום זה כך.

אורלי לוי אבקסיס: קיבלת את תמיכת הקואליציה - - -

משה גפני: אני לא יודע למה אני מסביר.

משה גפני: את שכנעת אותי.

משה גפני: אני צריך להצביע נגד.

משה גפני: בסדר.

משה גפני: הלאה.

משה גפני: מה עוד?

<שגית אפיק: אותו הדבר מופיע בסעיף קטן (ו) לגבי הגדלה של הוצאה ממשלתית.

<שגית אפיק: גם כאן השינוי הוא: "הממשלה לא תגיש לכנסת ולא תתמוך בקריאה ראשונה, שנייה ושלישית בהצעת חוק וכולי".

<שגית אפיק: נמחקו המילים שמתייחסות ל"לא תתמוך בהצעת חוק פרטית", ושונה המינוח "דרך המימון" ל"נקיטת פעולה מאזנת".

<שגית אפיק: עמוד 4, סעיף קטן (ח).

<שגית אפיק: במקום "בתוך שישה חודשים שר האוצר יגיש לאישור הממשלה תכנית תקציב תלת שנתית עד יום 1 ביוני של שנת התקציב", זה יחול גם על שנת 2017.

<שגית אפיק: עד 1 ביוני 2016 אתם תגישו לכנסת תכנית תלת שנתית.

<שגית אפיק: לגבי איזה שנים?

<קריאה: 2017, 2018 ו-2019.

<שגית אפיק: 2017, 2018 ו-2019.

<שגית אפיק: בסדר.

<שגית אפיק: עמוד 5, פסקה (3).

<שגית אפיק: "על אישור הממשלה לפי פסקה (1) תימסר הודעה לוועדת הכספים של הכנסת והיא תקיים דיון בעניין".

<שגית אפיק: זה לעניין הגשת תכנית תקציב תלת שנתית.

<שגית אפיק: אתה רוצה לכתוב והיא רשאית לקיים דיון בעניין או תקיים דיון בעניין?

משה גפני: היא תקיים דיון בעניין.

זהבה גלאון: אורלי, אני רוצה להבהיר שהאופוזיציה נגד החוק הזה.

זהבה גלאון: זה לא במסגרת ההסכמות.

משה גפני: בסדר גמור.

משה גפני: אם הייתי יכול, הייתי מצביע אתכם.

אורלי לוי אבקסיס: אפשר להגיש על סעיף (ד) נושא חדש?

<שגית אפיק: כן.

<שגית אפיק: נושא חדש?

משה גפני: לא.

אורלי לוי אבקסיס: למה לא?

<קריאה: הייעוץ המשפטי אומר כן.

<שגית אפיק: זה שינוי.

מיקי רוזנטל: יש לנו הסתייגויות לחוק.

זהבה גלאון: גם לנו יש.

זהבה גלאון: המון הסתייגויות.

משה גפני: נדון בהסתייגויות אבל אי אפשר להצביע.

באסל גטאס: למה אין מטרה לחוק?

באסל גטאס: למה אין סעיף מטרה?

משה גפני: אורלי, נושא חדש?

אורלי לוי אבקסיס: כן.

משה גפני: ועדת כנסת.

משה גפני: תוציאו מכתב.

באסל גטאס: למה אין סעיף מטרה לחוק?

<אסי מסינג: רק להדגיש שהמגבלות הללו הן רק במקרה שיש חריגה גם מתקרת הגירעון וגם מיעד ההוצאה ולא בכל מצב נתון.

<קריאה: זה לא תמיד.

<אסי מסינג: לא תמיד.

משה גפני: שחברי הוועדה ידעו.

משה גפני: שלא ישמעו רק אותך אלא שישמעו גם אותי.

משה גפני: תדעו, לפני שאתם מצביעים שמה שהוא אומר, זה נכון.

משה גפני: אסי הוא איש רציני.

משה גפני: הוא אומר שרק אם תהיה חריגה ורק אם יהיה גירעון, אז חלה המגבלה הזאת.

משה גפני: אני שואל אתכם מי יחליט שיש חריגה או יש גירעון?

משה גפני: אגף התקציבים.

משה גפני: אני טועה?

<אסי מסינג: חריגה יש תמיד.

באסל גטאס: אבל אתה זוכר את הארבעים מיליארד שקלים.

<אסי מסינג: לממשלה יש תכנית והתכנית מאושרת על ידי הכנסת.

באסל גטאס: אתה זוכר את הארבעים מיליארד שקלים שפתאום הופיעו.

משה גפני: אם הממשלה תעשה משהו שלא מוצא חן בעיניכם, לכו לשר.

<שי באב"ד: לא בדיוק.

משה גפני: מה לא בדיוק?

משה גפני: לא הולכים לשר?

משה גפני: מי יגיד שזה גירעון?

משה גפני: מי יגיד שזאת חריגה?

באסל גטאס: בנק ישראל.

משה גפני: החוק הזה צריך להיקרא, אם אני הייתי מגיש הסתייגות, הצעת חוק תכנית תקציב תלת שנתית לחיזוק כוחו של אגף התקציבים.

אורלי לוי אבקסיס: אני רוצה להגיש את ההסתייגות הזאת.

משה גפני: לא.

משה גפני: אני מצטער.

באסל גטאס: צריך להיות לחוק סעיף מטרה.

זהבה גלאון: הוא אומר שאין סעיף מטרה לחוק.

משה גפני: אז אין.

זהבה גלאון: בסעיף המטרה, ההסתייגות של אורלי לוי.

באסל גטאס: של גפני.

משה גפני: אני מצביע בעד החוק.

באסל גטאס: אנחנו נאמץ את ההסתייגות של גפני.

משה גפני: אני מצביע בעד החוק, בעזרת השם.

מיקי רוזנטל: אנחנו רוצים הסתייגויות.

משה גפני: אצלי סיכום זה סיכום.

משה גפני: סיכמתי שאני תומך בזה אם מוציאים את חברי הכנסת.

משה גפני: אני לא חוזר בי.

זהבה גלאון: אז יש לנו הסתייגויות.

<שגית אפיק: רגע, תיקון אחרון.

<שגית אפיק: בעמוד 7, סעיף קטן (ב), פסקה (א) לעניין התכנית המעודכנת לשנים 2017 עד 2019 שתוגש עד 31 במרץ 2016 – נמחק כיוון שקבענו שזה יהיה עד 1 ביוני 2016.

<שגית אפיק: הסתייגויות.

משה גפני: כל הכבוד ללשכה המשפטית שעשתה עבודה מצוינת.

זהבה גלאון: יש לי כמה הסתייגויות אבל אני חושבת שאי אפשר להתחיל בלי סעיף המטרה.

זהבה גלאון: אנחנו נצרף את סעיף המטרה של אורלי לוי.

אורלי לוי אבקסיס: המטרה למנוע מחברי כנסת לחוקק חוקים חברתיים.

זהבה גלאון: ולחיזוק אגף התקציבים.

אורלי לוי אבקסיס: לחילופין סעיף המטרה, לתת אוטונומיה מוחלטת לאגף התקציבים.

משה גפני: זה לא יכול להיות הדבר הזה.

משה גפני: היא רושמת את ההסתייגות אבל זה פשוט לא יכול היות.

מיקי רוזנטל: לא יעלה על הדעת.

<שגית אפיק: אוטונומיה מוחלטת לאגף תקציבים.

משה גפני: כן.

משה גפני: על זה נצביע ב-14:30.

משה גפני: אני אצביע נגד.

משה גפני: לא יוצא לי מהפה שזה לא נכון, אבל אני אצביע נגד.

זהבה גלאון: בפרק ח', תכנית תקציב תלת שנתית, סעיף 43(2)(א), סעיף קטן (4) יימחק.

זהבה גלאון: כל ההסתייגויות הן בשם הקבוצה.

משה גפני: כמה הסתייגויות יש לך?

זהבה גלאון: שמונה הסתייגויות.

מיקי רוזנטל: שבע.

משה גפני: אם אנחנו משאירים את זה, היא לא תקריא את זה.

משה גפני: נקריא את זה בזמן ההצבעות.

זהבה גלאון: מקובל עלי.

משה גפני: ההצבעות על ההסתייגויות ועל החוק יהיו ב-14:30.

בצלאל סמוטריץ': גם את הטבות המס אי אפשר להביא.

בצלאל סמוטריץ': איך אתה מביא את הטבות המס?

זהבה גלאון: אתה לא מביא.

אורלי לוי אבקסיס: אתה לא יכול להביא.

בצלאל סמוטריץ': אם אתה לא מוריד באבטחת הכנסה של אברכים בתמורה.

משה גפני: אתם פשוט טועים.

משה גפני: זה לא הולך לשנות דרמטית את העבודה.

אורלי לוי אבקסיס: זה מאוד דרמטי.

משה גפני: אני אגיד לכם למה.

משה גפני: כי את הטבות המס אני יכול להביא כי אגף התקציבים תומך בזה וכשהוא תומך בזה, זה לא פוגע בגירעון.

מיקי רוזנטל: אתה טועה.

מיקי רוזנטל: עם כל הניסיון שלך, אתה הפעם טועה.

מיקי רוזנטל: אנחנו תומכים בזה אבל צריך לקצץ בסעיף אחר.

מיקי רוזנטל: זה מה שהם יאמרו.

משה גפני: הם אומרים גם היום.

מיקי רוזנטל: בסדר, אבל עכשיו יש חוק.

בצלאל סמוטריץ': אתם פשוט טועים.

בצלאל סמוטריץ': זה לא דמוקרטי, זה לא חוקתי ולא כלום.

אורלי לוי אבקסיס: אם רוצים להעביר עכשיו את החוק להטבות המס לפריפריה, צריך להעלות מיסים.

משה גפני: אפשר.

מיקי לוי: או להביא את התקציב מקור אחר.

<שגית אפיק: אם זה חורג מהתכנית התלת שנתית, צריך לנקוט פעולה מאזנת שבין היתר זאת העלאת מסים.

משה גפני: מה שהיא אמרה, נכון.

משה גפני: אני אומר לכם שזה לא חורג מהתקציב התלת שנתי, מהתכנית, כי אגף התקציבים תומך בזה וכשהוא תומך, הוא יגיד שזה לא חורג.

בצלאל סמוטריץ': נניח עכשיו יהיה עוד פעם צוק איתן.

אורלי לוי אבקסיס: אגף התקציבים מתמנה בחוק הזה להיות ראש הממשלה.

בצלאל סמוטריץ': הרב גפני, אני שואל איך זה יעבוד.

בצלאל סמוטריץ': מחר יש צוק איתן.

משה גפני: אני לא מקיים את הדיון.

מיקי לוי: אני רוצה לקבל חוות דעת מקצועית.

מיקי לוי: אגף התקציבים, תדבר.

בצלאל סמוטריץ': אני שואל אם מחר יש עוד אירוע כמו צוק איתן, הממשלה רוצה עוד פעם עוטף עזה, לא יודע מה, מאיפה זה יבוא?

בצלאל סמוטריץ': עוד פעם יביאו 64 מיליון שקלים לחלק את עוטף עזה.

אורלי לוי אבקסיס: יצטרכו להעלות מיסים באותו סכום.

בצלאל סמוטריץ': אני שואל איך טכנית זה יעבוד.

משה גפני: אני לא מייחס לזה חשיבות כמו שאגף התקציבים מייחס לזה אבל אני גם לא מייחס לזה את הפחד שקיים כאן.

משה גפני: אנחנו לא כך.

משה גפני: זה לא המצב.

מיקי לוי: תן להם בבקשה שלושה משפטים.

משה גפני: בסדר.

משה גפני: בבקשה, שלושה משפטים.

משה גפני: אגף התקציבים.

משה גפני: יעל, תתייחסי.

משה גפני: יש היררכיה באגף התקציבים.

משה גפני: זה לא כמו אצלנו.

<שי באב"ד: ואם אני רוצה להתייחס?

משה גפני: אתה לא יכול כי אתה לא אגף התקציבים.

<יעל מבורך: הרציונל הוא מאוד מאוד פשוט.

<יעל מבורך: הוא בסך הכול אומר שאם אין מקור למימון, אם אנחנו יודעים עכשיו שאנחנו לא יודעים לעמוד בהתחייבויות שלנו, לא נעמיק אותן.

<יעל מבורך: זה הרציונל.

<יעל מבורך: אנחנו ראינו בשנים קודמות בהן הממשלה לקחה – הממשלה, לא הכנסת – התחייבויות מעבר ליכולת שלה, מעבר לכללים הפיסקליים שלה, מעבר למה שהיא בחקיקה אחרת אמרה שהיא תעשה, ואז היא הגיעה לכאן והיא הייתה צריכה לקצץ.

אורלי לוי אבקסיס: חוק המע"מ לא היה עובר.

<יעל מבורך: אנחנו מנסים למנוע את הדברים האלה.

משה גפני: אורלי, אני אשאל את השאלה שלך באופן מסודר.

<קריאה: ככה זה כשאתה תומך.

משה גפני: בטח.

משה גפני: אם לא הייתי תומך, הייתי מדבר בעד.

משה גפני: אני לא מאמין שאני מסביר את החוק הזה.

משה גפני: אומרת חברת הכנסת אורלי לוי בואי נדבר בהווה.

משה גפני: החוק הזה קיים, עבר כבר לפני שנתיים, האם שר האוצר יכול להוריד את המע"מ ככה כמו שהוא הוריד בפעם האחרונה?

אורלי לוי אבקסיס: בלי להעלות מסים.

זהבה גלאון: שר האוצר יכול הכול.

מיקי רוזנטל: זה מה שאמרתי.

מיקי רוזנטל: זה חוק המשחק במספרים.

מיקי רוזנטל: אתה משחק.

מיקי רוזנטל: הוא יכול היה ולשנות סעיף אחר ולהגיד הערכת חסר או הערכת יתר.

זהבה גלאון: בדיוק.

זהבה גלאון: נכון.

<שי באב"ד: התשובה לזה היא כזאת: קודם כל, בשנת התקציב עצמה, כל עוד אתה במסגרת התקציב ואתה לא חורג מהכללים, אין בעיה.

<שי באב"ד: כשאתה מסתכל קדימה ואתה צופה קדימה, השאלה היא מה יקרה.

<שי באב"ד: אם כתוצאה מהורדת המע"מ יהיה שינוי מכלל הגירעון שזה אחד הכללים הפיסקליים, כי הרי המע"מ לא שייך לכלל ההוצאה אלא שייך לכלל הגירעון, אז השר יצטרך לבוא לממשלה ולומר מהיכן המקור שזה נעשה.

<שי באב"ד: לא בטוח שהממשלה הייתה מקבלת את זה.

<שי באב"ד: יכול להיות שהממשלה הייתה מחליטה או שמקבלים את הצעת שר האוצר ואז הממשלה מחליטה, ולא שר האוצר, איזה מקור תקציבי מביאים, או במסים, או בדברים אחרים.

<שי באב"ד: לא יודע מה הממשלה הייתה מביאה.

משה גפני: או מקצצים בפריפריה.

משה גפני: מה הבעיה?

אורלי לוי אבקסיס: גם כשיש עודפים, לא נותנים לפריפריה.

<שי באב"ד: במקרה הספציפי הזה, הפעולה הזאת שנעשתה הייתה פעולה מאוזנת.

<שי באב"ד: היא לא פתחה את המסגרות כי היה עודף ממסים.

<שי באב"ד: דרך אגב, כל עוד הממשלה, גם בכלל ההוצאה וגם בגירעון תקבל החלטות שלא יפרצו את המסגרות הפיסקליות, לא נגיע לסיטואציה הזאת.

משה גפני: תודה רבה.

אורלי לוי אבקסיס: זה לא כתוב כאן.

משה גפני: לא חשוב.

משה גפני: סיימנו את הדיון.

אורלי לוי אבקסיס: שי, אתה פשוט לא מודע להשלכות.

אורלי לוי אבקסיס: הנה, עכשיו הם מבינים מה ההשלכות של החוק.

משה גפני: יש לכם זמן עד 14:30 לחזור בכם מהחוק הזה.

משה גפני: אם לא, נצביע בעד ולה' הישועה, כך אומרים אצלנו.

מיקי רוזנטל: במקרה הזה גם הוא לא יכול לעזור.

משה גפני: אני עובר לתקנות ההסדרים במשק המדינה (ארנונה כללית ברשויות המקומיות).

אורלי לוי אבקסיס: מה עם כל ההסתייגויות?

אורלי לוי אבקסיס: הכנסת אותן?

משה גפני: לא.

משה גפני: ראיתי שיש הסתייגויות כתובות אבל חבל שנקרא אותן פעמיים.

משה גפני: בשעה 14:30 נצביע ואז תקריאי ותגידי.